Asker Fotball Kvinner

**Asker Fotball Kvinner** (stiftet 6. desember 2000) er et fotballag fra Asker, som ligger under Asker Skiklubb (stiftet 14. desember 1889). De spiller i 3. divisjon kvinner.

Det spilte i Toppserien for kvinner i 21 sesonger og var et av landets dominerende frem til de kollapset på slutten av 2000-tallet.  A-laget ble i  2009  overtatt av Stabæk Fotball Kvinner og et nytt Asker A-lag ble basert på utviklings- og juniorlaget. Dette spilte sin første sesong i 2. divisjon i 2009.

I november 2016 ble det meldt at de i samarbeid med Holmen IF Fotball vil forsøke å starte på ny i 4. divisjon med navnet **Asker-Holmen**.  Sesongen 2017 spiller de i 3. divisjon.

Hjemmebanen er Føyka Stadion med kapasitet til ca. 2&nbsp;000 tilskuere.

## Meritter
***[[Toppserien|Seriegull]]:** 1988, 1989, 1991, 1992, 1998 og 1999
***[[NM i fotball for damer|Cupmestere]]:** 1984, 1990, 1991, 2000, 2005
***[[Mesterligaen i fotball for kvinner]]:** ???

## Historie
Laget ble etablert i 1975 og hadde Harald Ramsfjell som første trener. dominerte både krets- og regionsfotballen, og  vant sitt første norgesmesterskap i 1984, i sin første finale. De vant sølv igjen i 1985, både i Norgesmesterskapet og finalerunden i fotball. Fra den nasjonale 1. divisjon i 1987 var Asker med blant de dominerende lagene. Det første året kom Asker på tredjeplass, men siden vant Asker ligaen to år på rad. 

I 1990 vant de cupen og fikk sølv i serien. I 1991 vant de begge ("The Double"). Cupseieren over IL Sandviken med 8–0 er den største noensinne.  I 1992 vant Asker serien nok en gang, den fjerde seieren på seks år, men tapte cupfinalen mot Setskog/Høland.

I 1993 ble det bronse i serien og sølv i cupen, den dårligste sesong siden 1987. Det ble noe verre i 1994, da Asker ikke kom til cupfinalen, på tross av at de greide en sølv i serien. 1995 ble Askers første, og eneste, år uten medalje, med en 4.-plass i serien. Deretter gikk Asker gradene; 4.-plassen ble fulgt opp med en 3.-plass i 1996, en andreplass i 1997 og en overlegen førsteplass i 1998. Asker vant alle kampene sine det året. Også i 1999 vant Asker, om enn ikke så overlegent.

Overgangen til Toppserien ble vanskeligere. Asker begynte bra med cupgull i 2000, og sølv i serien. I 2001 fikk Asker en mindre imponerende 4.-plass, men det ble sølv i cupen. Imidlertid gikk det dårligere i serien. I 2002 ble det riktignok sølv, men i 2003 ble det bronse, i 2004 ble det fjerdeplass igjen før det i 2005 ble en 7.-plass, den dårligste plasseringen i serien. 

Asker maktet ikke å oppfylle de økonomiske betingelsene for fornyet toppseriekontrakt, og  ble tvangsnedflyttet. Merkelig nok vant Asker cupfinalen i 2005, etter et annus horribilis. Asker rykket imidlertid rett opp med svært solid poengsum i 2006, og de lyktes samtidig å komme til cupfinalen som andre førstedivisjonslag i kvinnefotballens historie (etter Medkila IL). Det var et nytt og bedre Asker-lag som viste seg frem i 2007. De var med i toppen helt til slutten, og endte på tredjeplass tre poeng bak Røa, og tre mål bak Kolbotn. I cupen ble det tap i finalen mot Kolbotn. 

Asker var igjen blant favorittene i 2008, men fikk problemer særlig fordi toppscoreren Melissa Wiik og den lovende Bettina Jevne ble skadet; Wiik i noen måneder, Jevne i resten av sesongen. Også etter at Wiik kom tilbake, slet Asker med å finne formen, og de rotet bort en nesten sikker sølvmedalje ved å tape borte mot da middelhavsfarere Arna-Bjørnar og Fløya IF. Til slutt greide imidlertid Asker å ro iland en bronsemedalje.

I 2008, etter endt serie, ble det klart at Askers topplag ble overtatt av Stabæk, og fikk spille på Stabæks gamle stadion Nadderud. Askers andrelag, som i 2008 kvalifiserte seg til 2. divisjon, tok over som Asker. Laget mistet flere spillere til Linderud-Grei Toppfotball, og var i 2010 i andredivisjon.

## Sesong for sesong

## Landslagsspillere
Disse spillerne har spilt A-landskamper i kvinnefotball som Asker-spillere:

# Kari Nielsen (1978&ndash;1987)
# Gunn Nyborg (1978&ndash;1992)
# Eva Amble (1979&ndash;1982)
# Ingunn Ramsfjell (1981&ndash;1985)
# Gry Tveter (1984)
# Linda Medalen (1987&ndash;1999)
# Cathrine Zaborowski (1988&ndash;1994)
# Margunn Haugenes (1990&ndash;1992)
# Tina Svensson (1990&ndash;1996)
# Kristin Sandberg (1993&ndash;1995)
# Lene Andersen (1994)
# Katrine Nysveen (1995)
# Hege Gunnerød (1995&ndash;1998)
# Tone Gunn Frustøl (1996&ndash;1999)
# Kjersti Thun (1996&ndash;2000)
# Monica Knudsen (1996&ndash;2003)
# Henriette Viker (1997&ndash;2002)
# Astrid Hitland Johannessen (1997&ndash;2003)
# Marianne Pettersen (1997&ndash;2003)
# Anita Rapp (1998&ndash;2001)
# Hege Riise (2000)
# Kristin Bekkevold (2000&ndash;2001)
# Leni Larsen Kaurin (2001&ndash;2007)
# Linda Ørmen (2003)
# Marit Fiane Christensen (2003)
# Lise Klaveness (2003&ndash;2005)
# Melissa Wiik (2004&ndash;2008)
# Bente Nordby (2005)
# Toril Hetland Akerhaugen (2006)
# Ragnhild Gulbrandsen (2006&ndash;2007)
# Ingrid Hjelmseth (2007&ndash;2008)

## Referanser


## Eksterne lenker
*